3. ΝΟΜΟΣ ΧΕ΄ της 11/11 Μαρτ. 1877 Περί μεταρρυθμίσεως των διατάξεων του περί ευθύνης των υπουργών νόμου.  Αι επόμεναι διατάξεις  ισχύουσιν ως προσθήκει ή τροποποιήσεις των διατάξεων του περί ευθύνης υπουργών νόμου της 23 Φεβρ. 1877.  ΄Αρθρ.1.-΄Ενεκεν αμελείας επιτρέπεται Ποινική καταδίωξις, εάν ο υπουργός παρέβη δια πράξεως ή παραλείψεως τας διατάξεις του Συντάγματος ή των νόμων και εκ τούτου επήλθε βλάβη εις ουσιώδη συμφέροντα του Κράτους.  ΄Αρθρ.2.-Ο υπουργός απαλλάσσεται της ευθύνης δια τας εν τοίς άρθρ. 1,2 και 3 του νόμου της 23 Φεβρ. 1877 οριζομένας παραβάσεις των όρων του Συντάγματος και των νόμων, εάν η παράβασις προήλθεν εκ συγγνωστής και δικαιολογημένης πλάνης περί την ακριβή έννοιαν του παραβιασθέντος νόμου.  ΄Αρθρ.3.-Ο αρμόδιος τμηματάρχης, κατ’ εισήγησιν του οποίου ο υπουργός υπέγραψε την παράνομον πράξιν, είναι συνυπεύθυνος τω υπουργώ, πλην εάν, αποποιηθείς, διετάχθη παρ’ αυτού εγγράφως ίνα συντάξη αυτήν.  Συνυπεύθυνος είναι ωσαύτως και ο γενικός γραμματεύς του υπουργείου, όστις εθεώρησε την ειρημένην πράξιν προ της υπό του  υπουργού υπογραφής αυτής.  ΄Αρθρ.4.-Επί εκδόσεως χρηματικών εντολών και ενταλμάτων συνυπεύθυνοι εισίν οι υπουργοί και οι αρμόδιοι τμηματάρχαι, επί δε υπερβάσεως των νομίμων πιστώσεων και ο θεωρήσας αυτά διευθυντής του γενικού λογιστηρίου.  ΄Αρθρ.5.-εν τη περιπτώσει των άρθρ. 3 και 4 οι τμηματάρχαι, οι γενικοί γραμματείς και ο διευθυντής του γενικού λογιστηρίου συμπαραπέμπονται μετά του υπουργού εις το ειδικόν δικαστήριον ως συναυτουργοί.  ΄Αρθρ.6.-Επί αξιοποίνων πράξεων ή παραλείψεων, ας οι κείμενοι νόμοι χαρακτηρίζουσιν ως πλημμελήματα ή κακουργήματα και αίτινες δύνανται να διαπραχθώσιν είτε υπό παντός ιδιώτου, είτε υπό μόνων των δημοσίων λειτουργών, είτε υπ’ αμφοτέρων, ο υπουργός, όστις υπέπεσεν εις αυτάς κατά την εκτέλεσιν των καθηκόντων του, τιμωρείται με την ποινήν, ήν οι ειρημένοι νόμοι καταγιγνώσκουσιν επί τοιούτων πράξεων ή παραλείψεων.  ΄Αρθρ.7.-Επί πάσης παραβάσεως του Συντάγματος ή των νόμων κατά την εκτέλεσιν των καθηκόντων του υπουργού, ένεκα της οποίας δεν καταγιγνώσκεται υπό των νόμων ρητή ποινή, ο υπουργός καταδιώκεται και τιμωρείται με φυλάκισιν μέχρι δύο ετών ή με χρηματικήν ποινήν.  Η χρηματική ποινή δύναται να φθάση μέχρι του ποσού των πεντακισχιλίων δραχμών.  ΄Αρθρ.8.-Ως προς τα συνεπείας της ποινής ισχύουσιν αι διατάξεις του Ποινικού νόμου εν άρθρ. 21, 22, 23, 24 και επόμενα.  ΄Αρθρ.9.-Πράξεις χαρακτηριζόμεναι και τιμωρούμεναι υπό των νόμων ως απλά πταίσματα δεν δίδουσιν  αφορμήν εις ποινικήν καταδίωξιν.  